今日媽咪請左公司同事番屋企食飯，叫我放工去外賣斬料番屋企，今日早收工就去公司附近街市睇下有咩買。經過見到一間潮洲滷水店，見到有人排隊我都去趁下熱鬧。門口已經有陣陣好香既滷水汁味道。原來仲有飯餅買，中午可以試下。滷水鵝翼。媽媽好鐘意食鵝翼，鐘意多骨。鵝翼滷得入味濃香，入口滷水味極濃極重，咬落煙韌有咬口。滷水鴨和豆腐雞蛋。鴨肉唔會好乾，同樣有濃濃滷水味道，鴨肉連皮完全唔會好肥，好鐘意食滷水豆腐，入口軟綿綿。